欧阳玄

歐陽玄（），字元功，號圭齋，又號平心老人(熊夢祥《析津志·名宦》)。因避清諱，其名又作歐陽元， 遠祖居冀州之渤海，後從晉南渡徙長沙，家廬陵(今江西吉安) ，高祖八府君自防里遷瀏之馬渡，曾大父宜軒先生自馬渡遷長沙，大父澹軒先生及先太常渤海伯復居于瀏 ，歐陽玄：《防里歐陽氏族譜序》，故爲瀏陽人。

自幼其母親授《孝經》、《論語》、小學諸書，八歲便能背誦。十歲受命賦梅花詩，日成百首。十四歲從宋故老學詞章，下筆輒千言。弱冠下帷苦讀，潛研經史百家，于伊洛諸儒源委尤爲淹貫。涿郡憲使盧摯、江東憲使蒙古公孫澤、潭州學正虞汲及其子國子助教虞集，皆大爲賞識器重，先後極力推薦，玄蹤跡雖未至京師，而名聲已彰著於朝廷。

延祐元年(1314) ，因治《尚書》被薦與貢，湖廣鄉試第一。二年（1315），賜進士及第，授承事郎、岳州路同知平江州事。六年，調太平路蕪湖州尹。

泰定元年(1324) ，改承直郎、武崗縣尹，治理溪洞雜居民族有成效。召爲國子博士。四年（1327），考試進士於禮部，陞國子監丞。致和元年(1328) ，授翰林待制、奉議大夫兼國史院編修官，并參決内廷機務，撰述府册文書。

天曆二年(1329) ，文宗親署藝文少監。至順元年(1330) ，奉詔纂修《皇朝經世大典》，二年春，書成。秋，陞藝文大監，檢校書籍事，階朝散大夫。

元統元年(1333) ，改中順大夫、僉太常禮儀院事。二年，拜翰林直學士、中憲大夫、知制誥同修國史，奉勅編修四朝實錄。次年春，兼國子祭酒，進階中奉大夫，召赴中都議事，詔爲侍講學士。後至元四年(1338) ，進通奉大夫。六年二月，拜翰林學士、資善大夫、知制誥同修國史。至正三年( 1343)，詔修遼、金、宋三史，召爲總裁官。五年，知貢舉，進翰林學士承旨、榮祿大夫、知制誥兼修國史。六年，御史臺奏除福建閩海道肅政廉訪使，行次浙西，疾復作，因請致仕，隱居山水間，謝絶世務。十年秋，復授翰林學士承旨。冬，奉勅撰定國律、撰選格序。十二年夏，乞致仕，因陳情懇切，特授湖廣等處行中書省右丞致仕。將行，復降旨不允，依前承旨，進階光祿大夫。十四年知貢舉，充廷試讀卷官。十七年大赦天下，宣赴内府草詔。同年十二月卒於大都，享年七十五。追贈崇仁昭德推忠守正功臣、大司徒、柱國，追封楚國公，謚號文。危素撰《大元故翰林學士承旨歐陽公行狀》，《元史》卷一八二有傳。

歐陽玄一生著作頗豐，後至元六年(1340) ，門人王師模輯《歐陽先生集》四十四卷，揭傒斯爲之作序。明洪武十三年(1380) ，族孫歐陽佑持收錄其生前最後七年於燕京所作及碑誌等文，輯成《歐陽公文集》二十四卷，宋濂爲之作序。二書都煙於兵火。明成化六年(1470)，五世孫歐陽俊質收集散佚，并由其子增補，輯成《圭齋文集》十五卷、附錄 一卷，七年付梓(簡稱成化本) ，得以流傳至今。清四庫全書本及諸刊本、鈔本均源於此。

參考書目

 《瀏陽縣志》

O
X
Category:14世紀歷史學家
Category:浏阳人
Category:元朝翰林学士
Category:谥文